COMISIA EUROPEANĂ Bruxelles, 29.6.2022 COM(2022) 325 final 2022/0208(COD) Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) nr. 1303/2013 și a Regulamentului (UE) 2021/1060 în ceea ce privește o flexibilitate suplimentară pentru a aborda consecințele agresiunii militare a Federației Ruse

FAST (Asistență flexibilă pentru teritorii) – CARE



EXPUNERE DE MOTIVE 1.CONTEXTUL PROPUNERII •Motivele și obiectivele propunerii Războiul de agresiune al Rusiei împotriva Ucrainei a adus o serie de provocări neașteptate pentru Uniunea Europeană tocmai în momentul în care Uniunea și statele sale membre erau implicate în redresarea economiilor și a societăților noastre în urma pandemiei de COVID-19. De la invadarea neprovocată a Ucrainei de către Rusia, la 24 februarie, Uniunea a primit peste 6,2 milioane de resortisanți ucraineni care au fugit din calea agresiunii ruse. UE a reacționat rapid, sprijinind statele membre și regiunile în gestionarea acestui aflux de persoane prin mobilizarea tuturor fondurilor disponibile. Totuși, având în vedere numărul tot mai mare de sosiri, este clar că sunt necesare măsuri suplimentare. Reuniunea extraordinară a Consiliului European din mai 2022 a invitat Comisia „să prezinte noi inițiative ... în cadrul financiar multianual” pentru a sprijini eforturile de a oferi protecție milioanelor de refugiați care fug din calea războiului din Ucraina. Pe lângă faptul că acordă sprijin statelor membre în contextul afluxului de persoane strămutate, Comisia monitorizează îndeaproape impactul actual al invaziei neprovocate a Ucrainei de către Rusia, mai ales asupra punerii în aplicare a politicii de coeziune. Au fost remarcate în special consecințele asupra proiectelor de infrastructură, atât în ceea ce privește disponibilitatea și costurile materiilor prime, cât și în ceea ce privește disponibilitatea forței de muncă. Parlamentul European, Consiliul și regiunile și-au exprimat îngrijorarea cu privire la efectul pe care aceste chestiuni l-ar putea avea asupra finalizării punerii în aplicare a programelor pentru perioada 2014-2020 și asupra asigurării demarării noilor programe pentru perioada 2021-2027. Începând cu 24 februarie, Comisia a prezentat deja o serie de propuneri, în cadrul Acțiunii de coeziune pentru refugiații din Europa (CARE), pentru a asigura mobilizarea rapidă a tuturor fondurilor disponibile în cadrul programelor pentru perioada 2014-2020 ale politicii de coeziune și ale Fondului de ajutor european destinat celor mai defavorizate persoane, pentru a răspunde provocărilor imediate cu care se confruntă statele membre și mai multe dintre regiunile lor estice, în special în ceea ce privește persoanele care fug din calea agresiunii Rusiei. Aceste modificări au asigurat posibilitatea mobilizării fondurilor disponibile pentru a face față consecințelor imediate ale războiului de agresiune al Rusiei împotriva Ucrainei, permițând totodată statelor membre să își continue eforturile de a asigura o redresare verde, digitală și rezilientă a economiilor lor în urma crizei provocate de pandemia de COVID-19. Posibilitatea de a utiliza Fondul european de dezvoltare regională (FEDR) și Fondul social european (FSE) pentru operațiuni care vizează provocările legate de migrație generate de agresiunea militară a Rusiei în conformitate cu normele celuilalt fond permite utilizarea resurselor disponibile pentru nevoile existente, fără a fi nevoie de un transfer. În plus, aceste operațiuni devin eligibile începând cu data invaziei, pentru a permite sprijinirea tuturor nevoilor conexe. În același timp, a fost introdus un nou cost unitar standard, iar mecanismele de raportare cu privire la participanți au fost simplificate pentru a reduce sarcina administrativă atât pentru beneficiari, cât și pentru administrațiile statelor membre, în contextul abordării provocărilor legate de migrație. În cele din urmă, posibilitatea utilizării unei cofinanțări de până la 100 % a fost extinsă pentru aceste măsuri și la anul fiscal care se încheie la 30 iunie 2022, pentru a contribui la reducerea sarcinii asupra finanțelor publice ale statelor membre, iar creșterea substanțială a prefinanțării din resursele REACT-EU a oferit statelor membre lichiditățile necesare pentru a acoperi nevoile cele mai presante. Consecințele agresiunii militare ruse au crescut în amploare, iar impactul său s-a extins. Ca urmare, statele membre se confruntă cu afluxuri continue și semnificative de persoane care fug din calea agresiunii ruse. În același timp, unele state membre se confruntă cu deficite de forță de muncă și cu o penurie de materii prime în anumite sectoare. Această situație se adaugă consecințelor pandemiei de COVID-19, în special perturbării lanțurilor valorice, care reprezintă o provocare pentru bugetele publice axate pe redresarea economiei, dar riscă, de asemenea, să întârzie investițiile, în special în infrastructură. Deși măsurile deja adoptate au jucat un rol major în sprijinirea statelor membre și a regiunilor pentru a face față efectelor imediate ale războiului, este clar că evoluția situației necesită acțiuni suplimentare. În special, o flexibilitate sporită va contribui la optimizarea utilizării resurselor rămase pentru perioada 2014-2020 și va facilita etapizarea proiectelor întârziate între programele pentru perioada 2014-2020 și cele pentru perioada 2021-2027. În consecință, ar trebui introdusă o mai mare flexibilitate, care să permită un sprijin mai rapid și mai complet din partea fondurilor, pentru a reduce sarcina asupra bugetelor naționale și a facilita punerea în aplicare a unor operațiuni care să vizeze atât provocările legate de migrație, cât și perturbările pieței în sectoarele economice esențiale. Prin urmare, pentru operațiunile care vizează provocările legate de migrație generate de agresiunea militară a Federației Ruse, este oportun, ca parte a acestui sprijin mai complet și ca măsură excepțională și fără a aduce atingere normelor care ar trebui să se aplice în circumstanțe obișnuite, să se deroge de la cerințele legate de localizarea operațiunii într-un anumit stat membru, având în vedere că persoanele care fug din calea războiului se pot muta dintr-un loc în altul de mai multe ori. În plus, având în vedere continuarea agresiunii ruse, se justifică o prelungire a termenului și o creștere a costului unitar nou stabilit, pentru a acoperi nevoile de bază și sprijinul pentru persoanele care au primit protecție temporară sau un alt tip de protecție adecvată în temeiul legislației naționale, în conformitate cu Decizia de punere în aplicare (UE) 2022/382 a Consiliului și cu Directiva 2001/55/CE a Consiliului, în toate statele membre. În același timp, se propune, de asemenea, să se permită ca resursele rămase din Fondul de coeziune 2014-2020 să sprijine operațiuni care s-ar încadra fie în domeniul de aplicare al FEDR, fie în cel al FSE, în conformitate cu normele aplicabile fondurilor respective. Aceasta implică extinderea la Fondul de coeziune a flexibilității pentru utilizarea resurselor FEDR și FSE introdusă prin Regulamentul (UE) 2022/562 al Parlamentului European și al Consiliului. În mod similar, având în vedere că eligibilitatea pentru operațiunile care vizează provocările legate de migrație generate de agresiunea militară a Rusiei a fost stabilită la 24 februarie 2022, ar trebui să existe posibilitatea de a declara cheltuielile pentru aceste operațiuni chiar și atunci când acestea sunt deja încheiate în mod fizic sau implementate integral. Aceste posibilități ar trebui extinse și la Fondul european pentru pescuit și afaceri maritime (FEPAM), ca urmare a consecințelor războiului asupra sectorului pescuitului și acvaculturii. În același spirit și cu intenția de a reduce sarcina administrativă a statelor membre care se adaptează constant la evoluția necesităților, ar trebui ca transferurile între obiective tematice în cadrul unei priorități și în cadrul unui fond și al unei categorii de regiuni să fie posibile fără a fi necesară o decizie de modificare a programului din partea Comisiei. În plus, se propune creșterea plafonului de flexibilitate între priorități pentru calcularea soldului final al contribuției din partea fondurilor. De asemenea, pentru prioritățile care promovează integrarea socioeconomică a resortisanților din țările terțe, inclusiv pentru cele dedicate operațiunilor care vizează provocările legate de migrație generate de agresiunea militară a Federației Ruse, ar trebui stabilită posibilitatea unei rate de cofinanțare de până la 100 % în ambele perioade de programare, pentru a sprijini statele membre să răspundă, atât în prezent, cât și în viitor, nevoilor persoanelor strămutate. Pentru a reflecta condițiile mai ușoare de etapizare a proiectelor între perioadele de programare, este necesar, de asemenea, să se introducă flexibilități specifice pentru perioada de programare 2021-2027. Pentru a sprijini toate statele membre astfel încât să facă față impactului războiului prin programele lor pentru perioada 2021-2027, sprijinul din partea FEDR, a FSE+ și a Fondului de coeziune în cadrul obiectivului „Investiții pentru ocuparea forței de muncă și creștere economică” ar trebui mobilizat rapid prin creșterea ratei de prefinanțare. În plus, rata de cofinanțare de până la 100 % ar trebui introdusă până la jumătatea anului 2024 pentru prioritățile care promovează integrarea socioeconomică a resortisanților din țările terțe, stabilite în cadrul programelor pentru perioada 2021-2027, și ar trebui revizuită în funcție de modul în care a fost utilizată. În cele din urmă, plafonul pentru posibilitatea etapizare a operațiunilor de la programele pentru perioada 2014-2020 la cele pentru perioada de programare 2021-2027 ar trebui redus pentru a extinde această posibilitate la mai multe operațiuni care se confruntă cu întârzieri. În plus, a doua etapă a operațiunilor din cadrul programelor pentru perioada 2021-2027 ar trebui să devină eligibilă în conformitate cu normele pentru perioada 2014-2020, iar autoritățile de management ar trebui să aibă posibilitatea de a acorda sprijin direct acestor operațiuni, în cazul în care se respectă un număr limitat de condiții esențiale. Această flexibilitate a etapizării nu va afecta obligațiile statelor membre de a respecta cerințele privind concentrarea tematică și obiectivele privind contribuția la combaterea schimbărilor climatice.

•Coerența cu dispozițiile existente în domeniul de politică vizat Propunerea este în concordanță cu cadrul juridic general stabilit pentru fondurile structurale și de investiții europene (fondurile ESI) și pentru politica de coeziune și se limitează la modificări specifice și excepționale ale Regulamentelor (UE) nr. 1303/2013 și (UE) 2021/1060. De asemenea, propunerea completează modificările precedente aduse Regulamentului (UE) nr. 1303/2013 prin Regulamentele de modificare din 6 aprilie 2022 și din 12 aprilie 2022, precum și toate celelalte măsuri care vizează abordarea situației actuale fără precedent. •Coerența cu alte politici ale Uniunii Propunerea este limitată la modificări specifice și excepționale ale Regulamentului (UE) nr. 1303/2013 și ale Regulamentului (UE) 2021/1060 și menține coerența cu alte politici ale Uniunii. 2.TEMEI JURIDIC, SUBSIDIARITATE ȘI PROPORȚIONALITATE •Temei juridic Propunerea se bazează pe articolul 177 din Tratatul privind funcționarea Uniunii Europene. •Subsidiaritatea (în cazul competenței neexclusive) Propunerea modifică legislația existentă a UE și urmărește să faciliteze utilizarea resurselor politicii de coeziune și creșterea flexibilității în punerea lor în aplicare de către statele membre și regiuni pentru a sprijini măsurile care vizează provocările legate de migrație generate de agresiunea militară a Rusiei, atât în cadrul programelor pentru perioada 2014-2020, cât și în cadrul programelor pentru perioada 2021-2027. Abordarea acestor provocări nu poate fi realizată în mod satisfăcător de către statele membre în mod individual, dar poate fi realizată mai bine la nivelul Uniunii. •Proporționalitate Propunerea se limitează la ceea ce este necesar și vizează asigurarea faptului că toate resursele disponibile în cadrul politicii de coeziune pot sprijini măsuri de abordare a provocărilor legate de migrație generate de agresiunea militară a Rusiei. Flexibilitățile propuse nu depășesc ceea ce este necesar pentru a utiliza pe deplin resursele din cadrul programelor aferente fondurilor ESI pentru perioada 2014-2020 și pentru a permite o mai bună etapizare a operațiunilor la programele pentru perioada 2021-2027. •Alegerea instrumentului Un regulament de modificare a regulamentelor existente este instrumentul adecvat pentru a facilita utilizarea politicii de coeziune și a resurselor în sprijinul măsurilor de abordare a provocărilor legate de migrație generate de agresiunea militară a Rusiei și pentru a extinde posibilitatea unei etapizări a operațiunilor cu un cost total mai scăzut, care a devenit necesară ca urmare a acestor circumstanțe fără precedent. 3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI •Evaluări ex post/verificarea adecvării legislației existente N/A •Consultări cu părțile interesate Propunerea este rezultatul schimburilor la nivel înalt cu alte instituții și cu statele membre. Nu este necesară o consultare publică, având în vedere că nu este necesară o evaluare a impactului. •Obținerea și utilizarea expertizei N/A

•Evaluarea impactului A fost efectuată o evaluare a impactului în vederea pregătirii propunerilor pentru Regulamentele (UE) nr. 1303/2013 și (UE) 2021/1060. Modificarea specifică din prezenta propunere, efectuată pentru a răspunde unei situații critice, nu necesită o evaluare separată a impactului. •Adecvarea reglementărilor și simplificare N/A •Drepturile fundamentale N/A 4.IMPLICAȚII BUGETARE Propunerea se referă la programele din cadrul politicii de coeziune atât pentru perioada 2014-2020, cât și pentru perioada 2021-2027 și nu modifică angajamentele bugetare existente. Pentru perioada 2021-2027, propunerea majorează nivelul prefinanțării pentru programele care beneficiază de sprijin din partea FEDR, a FSE+ și a Fondului de coeziune în cadrul obiectivului „Investiții pentru ocuparea forței de muncă și creștere economică” în 2022 și 2023. Această modificare va duce la o concentrare a creditelor de plată la începutul perioadei, în 2022 și 2023, și este neutră din punct de vedere bugetar în ceea ce privește perioada 2021-2027. Prefinanțarea suplimentară de 1,74 miliarde EUR pentru 2023 nu a fost prevăzută în proiectul de buget. Prin urmare, Comisia va lua în considerare posibilitatea de a propune acoperirea nevoilor de plată suplimentare printr-o scrisoare rectificativă la proiectul de buget pentru 2023, ținând seama de previziunile revizuite ale statelor membre. Modificarea propusă nu necesită modificări ale plafoanelor anuale ale cadrului financiar multianual pentru angajamente și plăți, prevăzute în anexa I la Regulamentul (UE, Euratom) 2020/2093 al Consiliului, și nu implică modificări ale necesarului global de plăți pentru niciuna dintre perioadele de programare. Comisia va monitoriza cu atenție impactul modificării propuse asupra creditelor de plată în 2022 și 2023, ținând seama de execuția globală a bugetului, de previziunile revizuite ale statelor membre, precum și de orice nevoi sau priorități care pot apărea. 5.ALTE ELEMENTE •Planuri de punere în aplicare și modalități de monitorizare, evaluare și raportare Punerea în aplicare a măsurilor va fi monitorizată și va face obiectul unei raportări în cadrul mecanismelor generale de raportare stabilite în Regulamentele (UE) nr. 1303/2013 și (UE) 2021/1060. •Documente explicative (în cazul directivelor) N/A •Explicații detaliate ale dispozițiilor specifice ale propunerii Se propune modificarea Regulamentelor (UE) nr. 1303/2013 și (UE) 2021/1060 astfel încât: ·să se introducă o derogare de la cerințele privind localizarea în cadrul unui anumit stat membru pentru operațiunile care vizează provocările legate de migrație generate de agresiunea militară a Rusiei, întrucât persoanele care fug din calea războiului se pot muta dintr-un loc în altul de mai multe ori [modificarea articolului 70 din Regulamentul (UE) nr. 1303/2013];

·să se introducă posibilitatea de a declara cheltuielile pentru astfel de operațiuni care sunt deja încheiate în mod fizic sau implementate integral [modificarea articolului 65 din Regulamentul (UE) nr. 1303/2013]; ·să se permită, prin notificarea către Comisie a tabelelor financiare revizuite aprobate de comitetul de monitorizare și în absența unei decizii a Comisiei de modificare a programului, aplicarea unei rate de cofinanțare de până la 100 % pentru o axă prioritară separată care a fost stabilită pentru promovarea integrării socioeconomice a resortisanților din țările terțe, inclusiv în cazul operațiunilor care vizează provocările legate de migrație generate de agresiunea militară a Federației Ruse [articolul 120 noul alineat (9) din Regulamentul (UE) nr. 1303/2013]; ·să se introducă o flexibilitate suplimentară între fonduri, permițându-se în mod specific utilizarea resurselor Fondului de coeziune 2014-2020 pentru operațiuni care vizează provocările legate de migrație generate de agresiunea militară a Rusiei și în conformitate cu domeniul de aplicare și cu normele specifice ale fondurilor FEDR și FSE, cu condiția ca o alocare financiară minimă de 30 % din bugetul axei prioritare respective să fie acordată beneficiarilor care sunt autorități locale și organizații ale societății civile care își desfășoară activitatea în comunitățile locale, pentru a se asigura că aceste tipuri de beneficiari primesc o cotă adecvată din resursele respective, având în vedere rolul lor activ în acțiunile de primire și de integrare a refugiaților [modificarea articolului 98 alineatul (4) din Regulamentul (UE) nr. 1303/2013]; ·să se permită utilizarea unor estimări fundamentate, limitate la numărul total de persoane care beneficiază de sprijin și la numărul de copii cu vârsta sub 18 ani, atunci când trebuie raportate date privind participanții pentru operațiunile de sprijinire a axei prioritare separate care vizează provocările legate de migrație generate de agresiunea militară a Federației Ruse [modificarea articolului 98 alineatul (4) din Regulamentul (UE) nr. 1303/2013]; ·să se majoreze costul unitar stabilit recent pentru a sprijini măsurile vizând abordarea provocărilor legate de migrație generate de agresiunea militară a Federației Ruse la 100 EUR pe săptămână pentru fiecare săptămână completă sau parțială în care persoana se află în statul membru în cauză, pentru o perioadă de maximum 26 de săptămâni în total de la data sosirii persoanei în Uniune [modificarea articolului 68c din Regulamentul (UE) nr. 1303/2013]; ·să se mărească flexibilitatea pentru plățile soldului final pentru fiecare prioritate per fond și per categorie de regiuni în ultimul an fiscal de la 10 % la 15 % [modificarea articolului 130 alineatul (3) din Regulamentul (UE) nr. 1303/2013]; ·să se permită transferuri în cadrul programelor de alocare între obiective tematice în cadrul aceleiași priorități, a aceluiași fond și a aceleiași categorii de regiuni în absența unei decizii a Comisiei de modificare a programului [modificarea articolului 30 și a articolului 96 alineatul (10) din Regulamentul (UE) nr. 1303/2013]; ·să se majoreze rata de prefinanțare pentru programele FEDR, FSE+ și ale Fondul de coeziune în cadrul obiectivului „Investiții pentru ocuparea forței de muncă și creștere economică” cu 0,5 % în 2022 și cu 0,5 % în 2023 din sprijinul total acordat de fonduri, stabilit în decizia de aprobare a programului în toate statele membre [modificarea articolului 90 alineatul (2) din Regulamentul (UE) 2021/1060]; ·să se permită aplicarea unei rate de cofinanțare de până la 100 % până la 30 iunie 2024 pentru o prioritate separată stabilită în cadrul unui program în vederea sprijinirii operațiunilor de promovare a integrării socioeconomice a resortisanților din țările terțe. Cel puțin 30 % din sprijinul acordat în cadrul priorității respective ar trebui direcționat către beneficiarii care sunt autorități locale și organizații ale societății civile care își desfășoară activitatea în comunitățile locale, pentru a se asigura faptul că aceste tipuri de beneficiari primesc o cotă adecvată din resursele respective, având în vedere rolul lor activ în acțiunile de primire și integrare a refugiaților. Cuantumul total programat în cadrul acestor priorități într-un stat membru nu poate depăși 5 % din alocarea națională inițială a statului membru respectiv din FEDR și FSE+ combinate. Rata de cofinanțare de până la 100 % va fi revizuită până la 30 iunie 2024 [modificarea articolului 112 din Regulamentul (UE) 2021/1060]; ·operațiunile al căror cost total depășește 1 000 000 EUR, care au fost selectate pentru sprijin din programele pentru perioada 2014-2020 și care au început înainte de 29 iunie 2022, să fie considerate eligibile pentru sprijin și în cadrul programelor pentru perioada 2021-2027 și să se permită acordarea directă de fonduri de către autoritatea de management, cu condiția îndeplinirii unui număr limitat de condiții esențiale [noul articol 118a din Regulamentul (UE) 2021/1060]; ·să se adauge domenii de intervenție specifice pentru a acoperi operațiunile etapizate care altfel nu ar fi eligibile pentru sprijin în perioada 2021-2027 [modificarea tabelului 1 din anexa I la Regulamentul (UE) 2021/1060]. 2022/0208 (COD) Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) nr. 1303/2013 și a Regulamentului (UE) 2021/1060 în ceea ce privește o flexibilitate suplimentară pentru a aborda consecințele agresiunii militare a Federației Ruse

FAST (Asistență flexibilă pentru teritorii) – CARE PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 177, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European,

având în vedere avizul Comitetului Regiunilor, hotărând în conformitate cu procedura legislativă ordinară, întrucât: (1)Statele membre, în special regiunile centrale și estice ale Uniunii Europene, au fost grav afectate de consecințele agresiunii militare a Federației Ruse împotriva Ucrainei, într-un moment în care economiile statelor membre sunt încă în curs de redresare în urma impactului pandemiei de COVID-19. Confruntate cu un aflux continuu de persoane care fug din calea agresiunii ruse, multe state membre sunt afectate în același timp și de un deficit de forță de muncă, de dificultăți la nivelul lanțurilor de aprovizionare și de creșterea prețurilor și a costurilor energiei. Pe de o parte, acest lucru creează provocări pentru bugetele publice și, pe de altă parte, întârzie implementarea investițiilor. S-a creat astfel o situație excepțională, care trebuie abordată prin măsuri specifice și bine orientate, astfel încât să nu fie nevoie de modificări ale plafoanelor anuale ale cadrului financiar multianual pentru angajamente și plăți stabilite în anexa I la Regulamentul (UE, Euratom) 2020/2093 al Consiliului și să se evite subminarea redresării verzi, digitale și reziliente a economiei, aflate în curs. (2)Pentru a reduce sarcina tot mai mare asupra bugetelor naționale, Regulamentul (UE) 2022/562 al Parlamentului și al Consiliului a adus o serie de modificări specifice Regulamentelor (UE) nr. 1303/2013 și (UE) nr. 223/2014 ale Parlamentului European și ale Consiliului pentru a facilita utilizarea de către statele membre a alocărilor rămase din Fondul european de dezvoltare regională („FEDR”), Fondul social european („FSE”) și Fondul de ajutor european destinat celor mai defavorizate persoane („FEAD”) în cadrul financiar multianual pentru perioada 2014-2020, precum și a resurselor REACT-EU, pentru a răspunde cât mai eficient și mai rapid posibil provocărilor legate de migrație generate de agresiunea Federației Ruse. (3)În plus, Regulamentul (UE) 2022/613 al Parlamentului European și al Consiliului a oferit posibilități suplimentare de mobilizare rapidă a resurselor pentru a compensa costurile bugetare imediate suportate de statele membre și a stabilit un cost unitar pentru a facilita finanțarea nevoilor de bază și sprijinul acordat persoanelor care au primit protecție temporară. (4)Cu toate acestea, statele membre ar trebui să beneficieze de aranjamente excepționale suplimentare care să le permită să se concentreze asupra răspunsului necesar la situația socioeconomică fără precedent, având în vedere caracterul extins al invaziei ruse, în special în ceea ce privește operațiunile care vizează provocările legate de migrație generate de agresiunea militară a Federației Ruse. (5)Având în vedere presiunea suplimentară asupra bugetelor publice cauzată de agresiunea militară a Federației Ruse, flexibilitatea în ceea ce privește utilizarea FEDR și a FSE prevăzută la articolul 98 alineatul (4) din Regulamentul (UE) nr. 1303/2013 pentru astfel de operațiuni ar trebui extinsă pentru a acoperi și Fondul de coeziune, astfel încât resursele acestuia să poată fi utilizate pentru a sprijini și operațiuni care intră în domeniul de aplicare al FEDR sau al FSE, în conformitate cu normele aplicabile fondurilor respective. În plus, este oportun să se extindă cerințele suple de monitorizare prevăzute la articolul 98 alineatul (4) din Regulamentul (UE) nr. 1303/2013 la operațiunile sprijinite de FSE care vizează abordarea provocărilor legate de migrație, în cazul în care aceste operațiuni sunt programate în cadrul unei axe prioritare care vizează numai această provocare. De asemenea, ar trebui introdusă posibilitatea ca prioritățile care promovează integrarea socioeconomică a resortisanților din țările terțe, inclusiv cele consacrate operațiunilor care vizează provocările legate de migrație generate de agresiunea Rusiei, să beneficieze de o rată de cofinanțare de până la 100 % în ambele perioade de programare, pentru a sprijini statele membre să răspundă, atât în prezent, cât și în viitor, nevoilor persoanelor strămutate. În mod similar, cuantumul costului unitar pentru facilitarea finanțării nevoilor de bază și a sprijinului acordat refugiaților ar trebui majorat, iar aplicarea sa ar trebui prelungită. (6)În plus, stabilirea datei de începere a perioadei de eligibilitate la 24 februarie 2022 pentru operațiunile care vizează provocările legate de migrație generate de agresiunea militară a Federației Ruse nu s-a dovedit suficientă pentru a asigura faptul că toate operațiunile relevante care vizează aceste provocări ar putea fi sprijinite de fonduri. Prin urmare, este oportun să se permită, în mod excepțional, selectarea unor astfel de operațiuni înainte de aprobarea unei modificări conexe a programului și eligibilitatea cheltuielilor pentru astfel de operațiuni care sunt încheiate în mod fizic sau implementate integral, extinzând aceste flexibilități și la operațiunile sprijinite de FEPAM care vizează consecințele agresiunii Rusiei asupra sectorului pescuitului și acvaculturii. De asemenea, având în vedere finanțarea limitată disponibilă în regiunile cele mai afectate, ar trebui să fie posibil ca astfel de operațiuni să fie sprijinite și dincolo de limitele zonei vizate de program de pe teritoriul unui stat membru dat, întrucât situația persoanelor care fug din calea agresiunii ruse și se deplasează te teritoriul statelor membre și între acestea reprezintă o provocare pentru coeziunea economică, socială și teritorială a Uniunii în ansamblu. Prin urmare, astfel de operațiuni ar trebui să fie eligibile indiferent de locul în care sunt puse în aplicare într-un anumit stat membru, deoarece localizarea lor nu este, în ultimă instanță, un criteriu decisiv în satisfacerea nevoilor imediate. (7)În plus, având în vedere nivelul ridicat al sarcinii privind abordarea provocărilor legate de migrație generate de agresiunea militară a Federației Ruse, care le-a revenit autorităților locale și organizațiilor societății civile care își desfășoară activitatea în comunitățile locale, ar trebui să li se aloce acestor organisme un nivel minim de sprijin de 30 % în contextul resurselor utilizate pentru a sprijini operațiuni care intră în domeniul de aplicare al FEDR sau al FSE, în conformitate cu articolul 98 alineatul (4) primul și al doilea paragraf din Regulamentul (UE) nr. 1303/2013. (8)În vederea reducerii sarcinii administrative a statelor membre pentru a ține seama de evoluția nevoilor și de respectarea alocărilor financiare în cadrul unui program operațional, ar trebui prevăzută o măsură generală prin care să se elimine necesitatea unei modificări formale a unui program operațional pentru perioada de programare 2014-2020, pentru a permite transferurile între obiectivele tematice în cadrul unei priorități a aceluiași fond și a aceleiași categorii de regiuni. (9)În cele din urmă, pentru a optimiza utilizarea alocărilor pentru perioada 2014-2020 în contextul încheierii programelor din cadrul perioadei de programare 2014-2020, ar trebui majorat plafonul de flexibilitate între priorități pentru calcularea soldului final al contribuției din partea fondurilor. (10)Anumite flexibilități pentru abordarea situației fără precedent ar trebui prevăzute și în cadrul juridic care reglementează programele pentru perioada de programare 2021-2027. Tot în vederea reducerii sarcinii asupra bugetelor naționale, ar trebui majorate plățile de prefinanțare pentru programele din cadrul obiectivului „Investiții pentru ocuparea forței de muncă și creștere economică”. În plus, având în vedere provocările generate de strămutările de persoane și răspunsurile integrate de care au nevoie statele membre, în cazul în care un stat membru dedică o prioritate în cadrul unuia dintre programele sale de coeziune pentru perioada 2021-2027 sprijinirii operațiunilor de promovare a integrării socioeconomice a resortisanților din țările terțe, ar trebui să fie posibilă utilizarea unei rate de cofinanțare de până la 100 % pentru prioritatea respectivă până la 30 iunie 2024, cu condiția ca un nivel adecvat de sprijin să fie direcționat către autoritățile locale și organizațiile societății civile care își desfășoară activitatea în comunitățile locale, iar cuantumul total programat în cadrul acestei priorități într-un stat membru să nu depășească 5 % din alocarea națională inițială a statului membru respectiv din FEDR și FSE+ combinate. Acest lucru nu aduce atingere posibilității statelor membre de a programa cuantumuri suplimentare pentru aceste priorități, cu rate de cofinanțare regulate. De asemenea, având în vedere perturbările de la sfârșitul perioadei de programare 2014-2020 cauzate de agresiunea militară a Rusiei, pe lângă consecințele de lungă durată ale pandemiei asupra implementării proiectelor și perturbările continue ale lanțurilor valorice, ar trebui să se prevadă, de asemenea, o flexibilitate suplimentară pentru a permite acordarea directă de sprijin și finalizarea operațiunilor a căror punere în aplicare a început în conformitate cu cadrul legislativ pentru perioada 2014-2020, înainte de data prezentei propuneri legislative, chiar și în cazul în care aceste operațiuni nu ar intra în domeniul de aplicare al fondului corespunzător vizat în perioada de programare 2021-2027, cu excepția cazurilor în care fondurile au fost utilizate în temeiul articolului 98 alineatul (4) primul sau al doilea paragraf din Regulamentul (UE) nr. 1303/2013. Pentru a se asigura faptul că aceste operațiuni pot fi atribuite unor tipuri de intervenții, anexa I la Regulamentul (UE) 2021/1060 al Parlamentului European și al Consiliului ar trebui adaptată în consecință. Sprijinul pentru aceste operațiuni nu trebuie să afecteze obligațiile statelor membre de a respecta cerințele privind concentrarea tematică și obiectivele privind contribuția la combaterea schimbărilor climatice. (11)Întrucât obiectivul prezentului regulament, și anume sprijinirea statelor membre pentru a răspunde provocărilor create de sosirea unui număr excepțional de mare de persoane care fug din calea agresiunii militare a Federației Ruse împotriva Ucrainei și sprijinirea eforturilor continue ale statelor membre în vederea unei redresări reziliente a economiei în urma pandemiei de COVID-19, poate fi realizat mai bine la nivelul Uniunii, având în vedere amploarea și efectele acțiunii propuse, Uniunea poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană (TUE). În conformitate cu principiul proporționalității astfel cum este enunțat la articolul menționat, prezentul regulament nu depășește ceea ce este necesar pentru realizarea obiectivelor menționate. (12)Prin urmare, Regulamentul (UE) 1303/2013 și, respectiv, Regulamentul (UE) 2021/1060 trebuie modificate în consecință. (13)Având în vedere necesitatea urgentă de a oferi un ajutor rapid bugetelor publice în vederea menținerii capacității statelor membre de a sprijini redresarea economiilor, se consideră oportun să se invoce exceptarea de la termenul de 8 săptămâni prevăzut la articolul 4 din Protocolul nr. 1 privind rolul parlamentelor naționale în Uniunea Europeană, anexat la TUE, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice. (14)Având în vedere necesitatea de a oferi un ajutor rapid bugetelor publice în vederea menținerii capacității statelor membre de a sprijini procesul de redresare economică, precum și necesitatea de a permite programarea rapidă a etapizării operațiunilor până în perioada de programare 2021-2027, prezentul regulament trebuie să intre în vigoare în regim de urgență în ziua următoare datei publicării în Jurnalul Oficial al Uniunii Europene, ADOPTĂ PREZENTUL REGULAMENT: Articolul 1 Modificări aduse Regulamentului (UE) nr. 1303/2013

Regulamentul (UE) nr. 1303/2013 se modifică după cum urmează: (1)La articolul 30 se introduc următoarele alineate: „(6) Prin derogare de la alineatele (1) și (2), pentru programele sprijinite de FEDR, FSE sau Fondul de coeziune, statul membru poate transfera alocări financiare între diferite obiective tematice în cadrul aceleiași priorități a aceluiași fond și a aceleiași categorii de regiuni din același program. Aceste transferuri sunt considerate a fi nesubstanțiale și nu necesită o decizie de modificare a programului din partea Comisiei. Cu toate acestea, ele respectă toate cerințele de reglementare și sunt aprobate în prealabil de comitetul de monitorizare. Statul membru transmite Comisiei tabelele financiare revizuite. (7) Prin derogare de la alineatele (1) și (2), aplicarea unei rate de cofinanțare de până la 100 % în temeiul articolului 120 alineatul (9) pentru o axă prioritară care promovează integrarea socioeconomică a resortisanților din țările terțe și care a fost stabilită în cadrul unui program, inclusiv pentru cele consacrate operațiunilor care vizează provocările legate de migrație generate de agresiunea militară a Federației Ruse, nu necesită o decizie de modificare a programului din partea Comisiei. Modificarea este aprobată în prealabil de comitetul de monitorizare. Statul membru transmite Comisiei tabelele financiare revizuite.”; (2)La articolul 65 se introduce următorul alineat: „(10a) Alineatul (6) nu se aplică operațiunilor care vizează provocările legate de migrație generate de agresiunea militară a Federației Ruse. De asemenea, alineatul (6) nu se aplică operațiunilor care beneficiază de sprijin din partea FEPAM și care vizează consecințele acestei agresiuni asupra sectorului pescuitului și acvaculturii. Prin derogare de la articolul 125 alineatul (3) litera (b), astfel de operațiuni pot fi selectate pentru sprijin din partea FEDR, a FSE, a Fondului de coeziune sau a FEPAM înainte de aprobarea programului modificat.”; (3)La articolul 68c, primul paragraf se înlocuiește cu următorul text: „Pentru implementarea operațiunilor care vizează provocările legate de migrație generate de agresiunea militară a Federației Ruse, statele membre pot include în cheltuielile declarate în cererile de plată un cost unitar legat de nevoile de bază și de sprijinul acordat persoanelor care au primit protecție temporară sau altă protecție adecvată în temeiul dreptul intern, în conformitate cu Decizia de punere în aplicare (UE) 2022/382 a Consiliului și cu Directiva 2001/55/CE a Consiliului. Acest cost unitar este de 100 EUR pe săptămână pentru fiecare săptămână completă sau parțială în care persoana se află în statul membru în cauză. Costul unitar poate fi utilizat pentru maximum 26 de săptămâni în total, începând cu data sosirii persoanei în Uniune.”; (4)La articolul 70 alineatul (2) se introduce următorul paragraf: „În cazul în care operațiunile care beneficiază de sprijin din partea FEDR, a FSE sau a Fondului de coeziune și care vizează provocările legate de migrație generate de agresiunea militară a Federației Ruse sunt implementate în afara zonei vizate de program, dar pe teritoriul statului membru, se aplică numai primul paragraf litera (d).”; (5)Articolul 70 alineatul (4) se înlocuiește cu următorul text: „(4) Alineatele (1), (2) și (3) nu se aplică programelor din cadrul obiectivului de cooperare teritorială europeană. Alineatele (2) și (3) nu se aplică operațiunilor sprijinite de FSE, cu excepția alineatului (2) ultimul paragraf.” (6)La articolul 96 alineatul (10), primul paragraf se înlocuiește cu următorul text: „(10) Fără a aduce atingere articolului 30 alineatele (5), (6) și (7), Comisia adoptă o decizie, prin intermediul unui act de punere în aplicare, prin care aprobă toate elementele programului operațional, inclusiv orice modificări viitoare, care intră sub incidența prezentului articol, cu excepția celor care intră sub incidența alineatului (2) primul paragraf litera (b) punctul (vi), litera (c) punctul (v) și litera (e), a alineatelor (4) și (5), a alineatului (6) literele (a) și (c) și a alineatului (7), care rămân în responsabilitatea statelor membre.”; (7)Articolul 98 alineatul (4) se modifică după cum urmează: (a) după primul paragraf se introduce următorul paragraf: „În plus, aceste operațiuni pot fi finanțate, de asemenea, din Fondul de coeziune, pe baza normelor aplicabile fie FEDR, fie FSE.”;

(b) după al doilea paragraf se introduce următorul paragraf: „În cazul în care o axă prioritară specifică face uz de posibilitatea prevăzută la primul sau al doilea paragraf, cel puțin 30 % din alocarea financiară a axei prioritare respective se atribuie operațiunilor ai căror beneficiari sunt autorități locale sau organizații ale societății civile care își desfășoară activitatea în comunitățile locale. Statele membre raportează cu privire la îndeplinirea acestei condiții în raportul final de implementare prevăzut la articolul 50 alineatul (1) și la articolul 111. În cazul în care această condiție nu este îndeplinită, rambursarea de către Comisie în cadrul axei prioritare în cauză se reduce proporțional pentru a se asigura respectarea acestei condiții la calcularea soldului final care urmează să fie plătit programului.”; (c) al treilea paragraf se înlocuiește cu următorul paragraf: „În cazul în care trebuie raportate date privind participanții pentru operațiunile din cadrul axei prioritare menționate la al treilea paragraf, datele respective se bazează pe estimări fundamentate și se limitează la numărul total de persoane care beneficiază de sprijin și la numărul de copii cu vârsta sub 18 ani. Aceleași cerințe de raportare se aplică și altor axe prioritare sprijinite de FSE care sprijină numai operațiuni care vizează provocările legate de migrație generate de agresiunea militară a Federației Ruse.”; (8)La articolul120 se adaugă următorul alineat: „(9) În cadrul unui program operațional poate fi stabilită o axă prioritară separată care să promoveze integrarea socioeconomică a resortisanților din țările terțe, cu o rată de cofinanțare de până la 100 %. Această axă prioritară poate fi consacrată în întregime operațiunilor care vizează provocările legate de migrație generate de agresiunea militară a Federației Ruse, inclusiv axa prioritară specifică menționată la articolul 98 alineatul (4) al treilea paragraf.”; (9)La articolul 130 alineatul (3), primul paragraf se înlocuiește cu următorul text: „Prin derogare de la alineatul (2), contribuția din partea fondurilor sau din partea FEPAM prin plăți ale soldului final pentru fiecare prioritate per fond și per categorie de regiuni în ultimul an fiscal nu depășește cu mai mult de 15 % contribuția din partea fondurilor sau din partea FEPAM pentru fiecare prioritate per fond și per categorie de regiuni astfel cum este stabilită în decizia Comisiei de aprobare a programului operațional.”; Articolul 2 Modificări aduse Regulamentului (UE) 2021/1060 Regulamentul (UE) 2021/1060 se modifică după cum urmează: (1) La articolul 90 alineatul (2) se adaugă următorul paragraf: „O prefinanțare suplimentară de 0,5 % se plătește în 2022, imediat după intrarea în vigoare a prezentului regulament, și o prefinanțare suplimentară de 0,5 % se plătește în 2023 pentru programele sprijinite de FEDR, FSE+ sau Fondul de coeziune în cadrul obiectivului „Investiții pentru ocuparea forței de muncă și creștere economică”. În cazul în care un program este adoptat după data de 31 decembrie 2022, tranșa pentru 2022 se plătește în anul adoptării.”; (2)La articolul 90 alineatul (5), primul paragraf se înlocuiește cu următorul text: „(5) Cuantumurile plătite cu titlu de prefinanțare pentru anii 2021 și 2022, cu excepția prefinanțării suplimentare menționate la alineatul (2) ultimul paragraf, sunt lichidate din conturile Comisiei în fiecare an. Toate celelalte cuantumuri plătite cu titlu de prefinanțare sunt lichidate din conturile Comisiei cel târziu odată cu ultimul an fiscal, în conformitate cu articolul 100.”; (3)La articolul 112 se adaugă următorul alineat: „(7) În cazul în care în cadrul unui program se stabilește o prioritate separată pentru sprijinirea operațiunilor de promovare a integrării socioeconomice a resortisanților din țările terțe, se aplică o rată de cofinanțare de până la 100 % cheltuielilor declarate în cererile de plată până la sfârșitul anului fiscal care se încheie la 30 iunie 2024. După această dată, se aplică rata de cofinanțare stabilită în program în conformitate cu ratele maxime de cofinanțare prevăzute la alineatele (3) și (4). Cuantumul total programat în cadrul acestor priorități într-un stat membru nu depășește 5 % din alocarea națională inițială din FEDR și FSE+ combinate. Comisia revizuiește rata de cofinanțare până la 30 iunie 2024. Cel puțin 30 % din alocarea financiară a unei astfel de priorități separate se atribuie operațiunilor ai căror beneficiari sunt autorități locale și organizații ale societății civile care își desfășoară activitatea în comunitățile locale. Statele membre raportează cu privire la îndeplinirea acestei condiții în raportul final privind performanța prevăzut la articolul 43. În cazul în care această condiție nu este îndeplinită, rambursarea de către Comisie în cadrul priorității în cauză se reduce proporțional pentru a se asigura că această condiție este respectată la calcularea soldului final care urmează să fie plătit programului.”;

(4)Se introduce următorul articol 118a: „Articolul 118a Condiții aplicabile operațiunilor care fac obiectul unei implementări etapizate și care au fost selectate pentru sprijin înainte de 29 iunie 2022 în temeiul Regulamentului (UE) nr. 1303/2013 (1) Fără a aduce atingere articolului 118, o operațiune cu un cost total de peste 1 000 000 EUR care a fost selectată pentru sprijin și care a început înainte de 29 iunie 2022 în temeiul Regulamentului (UE) nr. 1303/2013 și al Regulamentelor (UE) nr. 1301/2013 al Parlamentului European și a Consiliului, (UE) nr. 1304/2013 al Parlamentului European și al Consiliului, (UE) nr. 1300/2013 al Parlamentului European și al Consiliului, (UE) nr. 1299/2013 al Parlamentului European și al Consiliului și (UE) nr. 508/2014 al Parlamentului European și al Consiliului, specifice fiecărui fond, este considerată eligibilă pentru sprijin în temeiul prezentului regulament și al regulamentelor corespunzătoare specifice fiecărui fond în perioada de programare 2021-2027. Prin derogare de la articolul 73 alineatele (1) și (2), autoritatea de management poate decide să acorde sprijin direct unei astfel de operațiuni în temeiul prezentului regulament, dacă sunt îndeplinite următoarele condiții: (a)operațiunea are două etape identificabile din punct de vedere financiar, cu piste de audit separate; (b)operațiunea se încadrează în acțiuni programate în cadrul unui obiectiv specific relevant și este atribuită unui tip de intervenție în conformitate cu anexa I; (c)cheltuielile incluse într-o cerere de plată aferentă primei etape nu sunt incluse în nicio cerere de plată aferentă celei de a doua etape; (d)în raportul final de implementare sau, în contextul Fondului european pentru afaceri maritime, pescuit și acvacultură, în ultimul raport anual de implementare prezentat în conformitate cu articolul 141 din Regulamentul (UE) nr. 1303/2013, statul membru se angajează să finalizeze a doua și ultima etapă în cursul perioadei de programare și să se asigure că aceasta devine operațională. (2) Prezentul articol nu se aplică operațiunilor care vizează provocările legate de migrație generate de agresiunea militară a Federației Ruse și care sunt sprijinite prin utilizarea posibilității prevăzute la articolul 98 alineatul (4) primul și al doilea paragraf din Regulamentul (UE) nr. 1303/2013.” (5)În anexa I, la sfârșitul tabelului 1 se adaugă următoarele rânduri: „ DOMENIU DE INTERVENȚIE Coeficient pentru calcularea sprijinului acordat obiectivelor legate de schimbările climatice Coeficient pentru calcularea sprijinului acordat obiectivelor de mediu Alte coduri legate de operațiunile care fac obiectul punerii în aplicare etapizate în temeiul articolului 118a 183 Gestionarea deșeurilor menajere: depozitarea deșeurilor 0 % 100 % 184 Stocarea și transportul energiei electrice 100 % 40 % 185 Gaze naturale: stocare, transport și distribuție 0 % 0 % 186 Aeroporturi 0 % 0 % 187 Investiții productive în întreprinderile mari legate de economia cu emisii scăzute de dioxid de carbon 40 % 0 % ” Articolul 3 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European, Pentru Consiliu, Președinta Președintele

FIȘĂ FINANCIARĂ LEGISLATIVĂ 1.CADRUL PROPUNERII/INIȚIATIVEI 1.1.Titlul propunerii/inițiativei Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) nr. 1303/2013 și a Regulamentului (UE) 2021/1060 în ceea ce privește o flexibilitate suplimentară pentru a aborda consecințele agresiunii militare a Federației Ruse

FAST (Asistență flexibilă pentru teritorii) – CARE 1.2.Domeniul (domeniile) de politică vizat(e) 05 Dezvoltare regională și coeziune 07 Investiții în capitalul uman, coeziune socială și valori 1.3.Obiectul propunerii/inițiativei: ◻ o acțiune nouă ◻ o acțiune nouă întreprinsă ca urmare a unui proiect-pilot/a unei acțiuni pregătitoare X prelungirea unei acțiuni existente ◻ o fuziune sau o redirecționare a uneia sau mai multor acțiuni către o altă/o nouă acțiune 1.4.Obiectiv(e) 1.4.1.Obiectiv(e) general(e) N/A 1.4.2.Obiectiv(e) specific(e) N/A

1.4.3.Rezultatul (rezultatele) și impactul preconizate A se preciza efectele pe care ar trebui să le aibă propunerea/inițiativa asupra beneficiarilor vizați/grupurilor vizate. N/A 1.4.4.Indicatori de performanță A se preciza indicatorii pentru monitorizarea progreselor și a realizărilor obținute. N/A

1.5.Motivele propunerii/inițiativei 1.5.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei N/A 1.5.2.Valoarea adăugată a intervenției Uniunii (aceasta poate rezulta din diferiți factori, de exemplu o mai bună coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre în mod individual. N/A 1.5.3.Învățăminte desprinse din experiențele anterioare similare N/A 1.5.4.Compatibilitatea cu cadrul financiar multianual și posibilele sinergii cu alte instrumente corespunzătoare N/A 1.5.5.Evaluarea diferitelor opțiuni de finanțare disponibile, inclusiv a posibilităților de redistribuire N/A

1.6.Durata și impactul financiar ale propunerii/inițiativei

X durată limitată –X Impact financiar de la 1 ianuarie 2022 până la 31 decembrie 2027 asupra creditelor de plată ◻ durată nelimitată –Punere în aplicare cu o perioadă de creștere în intensitate din AAAA până în AAAA, –urmată de o perioadă de funcționare la capacitate maximă. 1.7.Modul (modurile) de gestiune preconizat(e) ◻ Gestiune directă asigurată de Comisie –◻ prin intermediul departamentelor sale, inclusiv al personalului din delegațiile Uniunii; –◻ prin intermediul agențiilor executive X Gestiune partajată cu statele membre ◻ Gestiune indirectă cu delegarea sarcinilor de execuție bugetară: –◻ țărilor terțe sau organismelor pe care le-au desemnat acestea; –◻ organizațiilor internaționale și agențiilor acestora (a se preciza); –◻ BEI și Fondului european de investiții; –◻ organismelor menționate la articolele 70 și 71 din Regulamentul financiar; –◻ organismelor de drept public; –◻ organismelor de drept privat cu misiune de serviciu public, cu condiția să prezinte garanții financiare adecvate; –◻ organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate; –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant. –Dacă se indică mai multe moduri de gestiune, a se furniza detalii suplimentare în secțiunea „Observații”.

Observații N/A



2.MĂSURI DE GESTIUNE 2.1.Dispoziții în materie de monitorizare și raportare A se preciza frecvența și condițiile. N/A 2.2.Sistemul (sistemele) de gestiune și de control 2.2.1.Justificarea modului/modurilor de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse N/A 2.2.2.Informații privind riscurile identificate și sistemul (sistemele) de control intern instituit(e) pentru atenuarea lor N/A 2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere) N/A 2.3.Măsuri de prevenire a fraudelor și a neregulilor A se preciza măsurile de prevenire și de protecție existente sau preconizate, de exemplu din strategia antifraudă. N/A IMPACTUL FINANCIAR ESTIMAT AL PROPUNERII/INIȚIATIVEI Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) Linii bugetare existente

În ordinea rubricilor din cadrul financiar multianual și a liniilor bugetare. Rubrica din cadrul financiar multianual Linia bugetară Tip de

cheltuieli Contribuție Numărul

Dif./Nedif. din partea țărilor AELS din partea țărilor candidate din partea țărilor terțe în sensul articolului 21 alineatul (2) litera (b) din Regulamentul financiar 2a Coeziune economică, socială și teritorială 05.02.01 Fondul european de dezvoltare regională (FEDR) – Cheltuieli operaționale 05.03.01 Fondul de coeziune (FC) – Cheltuieli operaționale 07.02.01 Fondul social european Plus (FSE+) – componenta Gestiune partajată – Cheltuieli operaționale Dif. NU NU NU NU Impactul financiar estimat al propunerii asupra creditelor Sinteza impactului estimat asupra creditelor operaționale Modificarea propusă nu presupune nicio modificare a plafoanelor anuale pentru angajamente și plăți din cadrul financiar multianual, prevăzute în anexa I la Regulamentul (UE) nr. 1311/2013, și nici a necesarului global de plăți pentru perioada 2021-2027. Defalcarea anuală totală a creditelor de angajament pentru Fondul european de dezvoltare regională, Fondul social european Plus și Fondul de coeziune rămâne neschimbată. Se preconizează că propunerea va determina o concentrare a creditelor de plată la începutul perioadei pentru anii calendaristici 2022 și 2023, conform estimărilor de mai jos. Propunerea/inițiativa nu implică utilizarea de credite cu caracter administrativ.



milioane EUR (cu trei zecimale) Rubrica din cadrul financiar

multianual Numărul 2a DG Politică Regională și Urbană și DG Ocuparea Forței de Muncă, Afaceri Sociale și Incluziune 2021 2022 2023 2024 2025 2026 2027 TOTAL • Credite operaționale 05.02.01 Fondul european de dezvoltare regională (FEDR) – Cheltuieli operaționale 05.03.01 Fondul de coeziune (FC) – Cheltuieli operaționale 07.02.01 Fondul social european Plus (FSE+) – componenta Gestiune partajată – Cheltuieli operaționale Angajamente (1a) 0,000 Plăți (2a) 1 743,000 1 743,000 – -3 486,000 0,000 Linia bugetară Angajamente (1b) Plăți (2b) Credite cu caracter administrativ finanțate din bugetul unor programe specifice Linia bugetară 3. TOTAL credite

pentru DG Politică Regională și Urbană și DG Ocuparea Forței de Muncă, Afaceri Sociale și Incluziune Angajamente =1a+1b+3 0,000 Plăți =2a+2b +3 1 743,000 1 743,000 – -3 486,000 0,000







• TOTAL credite operaționale Angajamente 4. Plăți 5. • TOTAL credite cu caracter administrativ finanțate din bugetul unor programe specifice 6. TOTAL credite

la RUBRICA 2a

din cadrul financiar multianual Angajamente =4+6 0,000 Plăți =5+6 1 743,000 1 743,000 -3 486,000 0,000







Rubrica din cadrul financiar

multianual 7 „Cheltuieli administrative” Această secțiune trebuie completată utilizând „datele bugetare cu caracter administrativ” care trebuie introduse mai întâi în anexa la fișa financiară legislativă (anexa V la normele interne), încărcată în DECIDE pentru consultarea interservicii.

milioane EUR (cu trei zecimale) Anul

N Anul

N+1 Anul

N+2 Anul

N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) TOTAL DG: <…….> • Resurse umane • Alte cheltuieli administrative TOTAL DG <…….> Credite TOTAL credite

de la RUBRICA 7

din cadrul financiar multianual (Total angajamente = Total plăți) milioane EUR (cu trei zecimale) 2021 2022 2023 2024 2025 2026 2027 TOTAL TOTAL credite

în cadrul RUBRICILOR 1 – 7

din cadrul financiar multianual Angajamente 0,000 Plăți 1 743,000 1 743,000 -3 486,000 0,000 Realizările preconizate finanțate din credite operaționale Propunerea/inițiativa implică utilizarea creditelor operaționale existente (nicio modificare): Credite de angajament în milioane EUR (cu trei zecimale) A se indica obiectivele și realizările ⇩ Anul

N Anul

N+1 Anul

N+2 Anul

N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) TOTAL REALIZĂRI Tip Costuri medii Nr. Costuri Nr. Costuri Nr. Costuri Nr. Costuri Nr. Costuri Nr. Costuri Nr. Costuri Nr. total Total costuri OBIECTIVUL SPECIFIC NR. 1… – Realizare – Realizare – Realizare Subtotal pentru obiectivul specific nr. 1 OBIECTIVUL SPECIFIC NR. 2 … – Realizare Subtotal pentru obiectivul specific nr. 2 TOTALURI Sinteza impactului estimat asupra creditelor administrative X Propunerea/inițiativa nu implică utilizarea de credite cu caracter administrativ ◻ Propunerea/inițiativa necesită utilizarea de credite cu caracter administrativ, conform explicațiilor de mai jos: milioane EUR (cu trei zecimale) Anul

N Anul

N+1 Anul

N+2 Anul

N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) TOTAL RUBRICA 7

din cadrul financiar multianual Resurse umane Alte cheltuieli administrative Subtotal de la RUBRICA 7

din cadrul financiar multianual

În afara RUBRICII 7

din cadrul financiar multianual Resurse umane Alte cheltuieli

cu caracter administrativ Subtotal

în afara RUBRICII 7

din cadrul financiar multianual TOTAL Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare. Necesarul de resurse umane estimat X Propunerea/inițiativa nu implică utilizarea de resurse umane. ◻ Propunerea/inițiativa implică utilizarea de resurse umane, conform explicațiilor de mai jos: Estimări exprimate în echivalent normă întreagă – Anul

N Anul

N+1 Anul N+2 Anul N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) • Posturi din schema de personal (funcționari și agenți temporari) –20 01 02 01 (la sediu și în reprezentanțele Comisie) –20 01 02 03 (în delegații) –01 01 01 01 (cercetare indirectă) – 01 01 01 11 (cercetare directă) –Alte linii bugetare (a se preciza) –• Personal extern (în echivalent normă întreagă: ENI) – –20 02 01 (AC, END, INT din „pachetul global”) –20 02 03 (AC, AL, END, INT și JPD în delegații) –XX 01 xx yy zz – –– la sediu – – – –– în delegații – –01 01 01 02 (AC, END, INT – cercetare indirectă) – 01 01 01 12 (AC, END, INT - cercetare directă) –Alte linii bugetare (a se preciza) –TOTAL XX este domeniul de politică sau titlul din buget în cauză. Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau redistribuite intern în cadrul DG-ului, completate, după caz, cu resurse suplimentare ce ar putea fi acordate DG-ului care gestionează acțiunea în cadrul procedurii anuale de alocare și ținând seama de constrângerile bugetare. Descrierea sarcinilor care trebuie efectuate: Funcționari și agenți temporari Personal extern Compatibilitatea cu cadrul financiar multianual actual Propunerea/inițiativa este compatibilă cu actualul cadru financiar multianual. Propunerea/inițiativa: ◻ poate fi finanțată integral prin realocarea creditelor în cadrul rubricii relevante din cadrul financiar multianual (CFM) A se explica reprogramarea necesară, precizându-se liniile bugetare vizate și sumele aferente. Vă rugăm să furnizați un tabel Excel în cazul unei reprogramări majore. ◻ necesită utilizarea marjei nealocate din cadrul rubricii corespunzătoare din CFM și/sau utilizarea instrumentelor speciale, astfel cum sunt definite în Regulamentul privind CFM.

A se explica necesitatea efectuării acestei acțiuni, precizând rubricile și liniile bugetare vizate, sumele aferente și instrumentele propuse a fi utilizate. ◻ necesită revizuirea CFM. A se explica necesitatea efectuării acestei acțiuni, precizând rubricile și liniile bugetare vizate și sumele aferente. Contribuțiile terților Propunerea/inițiativa: X nu prevede cofinanțare din partea terților ◻ prevede cofinanțare din partea terților, estimată mai jos: Credite de angajament în milioane EUR (cu trei zecimale) Anul

N Anul

N+1 Anul

N+2 Anul

N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) Total A se preciza organismul care asigură cofinanțarea TOTAL credite cofinanțate







Impactul estimat asupra veniturilor –X Propunerea/inițiativa nu are impact financiar asupra veniturilor. –◻ Propunerea/inițiativa are următorul impact financiar: ◻ asupra resurselor proprii ◻ asupra altor venituri vă rugăm să precizați dacă veniturile sunt alocate unor linii de cheltuieli ◻ milioane EUR (cu trei zecimale) Linia bugetară pentru venituri: Credite disponibile pentru exercițiul financiar în curs Impactul propunerii/inițiativei Anul

N Anul

N+1 Anul

N+2 Anul

N+3 A se introduce atâția ani câți sunt considerați necesari pentru a reflecta durata impactului (a se vedea punctul 1.6) Articolul …... Pentru veniturile alocate, a se preciza linia sau liniile bugetare de cheltuieli afectate.